Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106876&kokkuvotted=false&jaotusedVaikimisiAvatud=
Timestamp: 2020-06-01 03:15:53+00:00
Document Index: 5709053

Matched Legal Cases: ['Riigikohus ', 'Riigikohus ', 'Riigikohus ', '§ 107', 'Riigikohus ', 'Riigikohus ', 'Riigikohus ', 'kohus ', '§ 29', 'Riigikohus ', 'Riigikohus ', 'Riigikohus ', 'Riigikohus ']

3-1-1-28-01 Riigikohus 27.03.2001
Tahtlik tapmine ei kuulu nn spetsiifilise teokirjeldusega koosseisude hulka, vaid on nn suvalise teokirjeldusega koosseis - surma põhjustavana tuleb käsitada iga tegu, mille isik toime pani ja mis on surma kui tagajärjega põhjuslikus seoses.
Tahtlus (sh kaudne tahtlus) eeldab muuhulgas, et isik kujutaks endale üldjoontes ja tavalise mõistliku inimese elukogemuse tasemel ette põhjuslikku seost oma teo ja saabuva tagajärje vahel. Tahtliku tapmise koosseisu realiseerimiseks on vajalik tuvastada kogu põhjusliku ahela hõlmatus süüdlase tahtest.
Tapmine on nn suvalise teokirjeldusega koosseis - surma põhjustavana tuleb käsitada iga tegu, mille isik toime pani ja mis on surma kui tagajärjega põhjuslikus seoses.
3-1-1-104-99 Riigikohus 23.11.1999
Kannatanu peksmine ühel ja samal õhtul korduvalt ja kui tunni aja vältel rindkeresse ja pähe kängistatud jalaga võib tahtliku tapmise moodustada vaatamata sellele, et esialgu kasutas hädakaitseseisundit tekitavat vägivalda süüdimõistetu suhtes kannatanu.
3-1-1-75-99 Riigikohus 07.09.1999
Üliraske kehavigastuse tekitamine kaudse tahtlusega ei saa moodustada tapmiskatset ja tuleb kvalifitseerida KrK § 107 järgi.
3-1-3-18-98 Riigikohus 29.09.1998
Üliraske kehavigastuse tahtlik tekitamine moodustab tapmiskatse vaid juhul, kui süüdlasel oli kannatanu surma põhjustamise suhtes otsene tahtlus.
3-1-1-95-98 Riigikohus 22.09.1998
Tapmisele kaasaaitamise võib moodustada kuriteo hiljem täide viinud isikule abi osutamine kuriteo toimepanemiseks sobiva koha otsimisel ja kannatanu toimetamisel sellesse kohta, samuti eelnev lubadus varjata toime panna kavatsetavat kuritegu.
Põhjuslik seos kaasaaitaja tegevuse ja saabunud tagajärje vahel võib olla nii vahetu kui vahendatud läbi täideviija tegevuse.
3-1-1-88-97 Riigikohus 16.09.1997
Kui esimese astme kohtu otsuses ei ole motiveeritud järeldust kohtualuste tegutsemise kohta eesmärgiga ühiselt tappa kannatanu, apellant aga väidab, et kaaskohtualune ületas kannatanut noaga lüües kokkuleppe piire, peab ringkonnakohus esimese astme astme kohtu otsuse jõusse jätmisel ise motiveerima apellandi väidete alusetust. Piirdumine osutamisega esimese astme kohtu otsusele on niisugusel korral sisutu, ei ole kooskõlas AKKS § 29 lg-s 5 sätestatuga ja tähendab kohtuotsuses motiivide puudumist.
subjektiivne külg tapmiskatse korral
Isiku tegu võib tapmiskatse moodustada vaid juhul, kui tapmise suhtes on tal otsene tahtlus.
Isiku tegu võib tapmiskatse moodustada vaid juhul, kui tapmise suhtes oli tal otsene tahtlus.
3-1-3-22-97 Riigikohus 03.06.1997
kvalifitseerimine subjektiivse külje alusel
Noalöök rinda, kui pole tõendatud süüdlase otsene tahtlus kannatanu tappa, ei moodusta tahtliku tapmise katset. Niisugusel juhul võib süüdlane kuuluda vastutusele tegelikult tekitatud tagajärje eest.
3-1-1-32-97 Riigikohus 25.03.1997
Noalöökide hulk, koht ja intensiivsus võivad tõendada süüdlase tahtlust põhjustada kannatanu surm.
3-1-1-121-96 Riigikohus 19.11.1996
hilinenud kaitse
Hädakaitsepiire ei ole võimalik ületada pärast õigusvastase ründe või selle reaalse ohu möödumist. Juba maas lamava ründe toimepannu tapmine võib olla kättemaksuakt ja kvalifitseeritav tapmisena üldalustel.
3-1-3-26-96 Riigikohus 08.10.1996
Kuriteokatse eeldab otsest tahtlust, mille esinemist tuleb kohtuotsuses põhistada.